Kuprovosta centropo

La Kuprovosta centropo (Centropus cupreicaudus) estas specio de centropo de la familio Kukoledoj. Ĝi troviĝas en la suda duono de Afriko, nome en Angolo, Bocvano, Demokratia Respubliko Kongo, Malavio, Namibio, Tanzanio, Zambio, kaj Zimbabvo. Ĝin priskribis la unua la germana ornitologo Anton Reichenow in 1896.

Aspekto
Plenkreska kuprovosta centropo estas ĉirkaŭ 48 cm longa kaj havas kurban bekon kaj longan, larĝan voston. Maskloj estas iomete pli malgrandaj ol inoj. La plumaro de la kuprovosta centropo similas al tiu de la senegala centropo (Centropus senegalensis). Ĝi havas nigrajn kapon kaj suprajn partojn, blankajn aŭ kremkolorajn subajn partojn, brunan pugon kun kuprobrilo kaj nigrecbrunan voston. Nematuraj birdoj havas palajn striojn sur la kapo kaj iliaj flugoplumoj estas striecaj. La krio de la kuprovosta centropo konsistas el profundaj, bobelantaj notoj.

Distribuado kaj habitato
La kuprovosta centropo estas indiĝena de partoj de sudcentra Afriko. Ĝia teritorio etendiĝas de Angolo okcidente ĝis sudokcidenta Tanzanio, norda Bocvano kaj la Kaprivi-strio en Namibio. Ĝia tipa vivejo estas marĉoj kaj densa vegetaĵaro proksime de riveroj, sed ĝi ankaŭ troviĝas sur inunditaj inundebenaĵoj kaj proksime de laŭsezonaj lagoj. La tuta grandeco de ĝia teritorio estas ĉirkaŭ 1 750 000 kvadrataj kilometroj.

Kutimaro
La kuprovosta centropo estas teritoriema tutjare kaj plejparte aktiva baldaŭ post tagiĝo kaj vespere. Ĝi manĝoserĉas surgrunde kaj manĝas amfibiojn, fiŝojn, malgrandajn birdojn, reptiliojn kaj ronĝulojn, same kiel tiajn senvertebrajn predojn kiel akridojn, krabojn kaj helikojn. Ĝi serĉas mortintajn fiŝojn kaj aliajn manĝeblajn materialojn kaj manĝas iom da verda planta materialo. Ĝi disŝiras la nestojn de teksbirdoj (Ploceus spp.) kaj foje englutas bluajn koturnojn (Coturnix adansonii) tutajn. 

La reprodukta sezono okazas de januaro ĝis marto kaj oni kredas, ke la birdo estas monogama. Kupola nesto, konstruita el herboj, kanfragmentoj kaj branĉetoj kaj kovrita per folioj, estas konstruita malalte inter kanoj aŭ en densa akvoborda vegetaĵaro. Ambaŭ gepatroj partoprenas en nestagado, sed la masklo povas ludi la pli grandan rolon. Ovodemetado de du ĝis kvar ovoj estas demetita kaj la kovado komenciĝas tuj kiam la unua ovo estas demetita, kio foje okazas antaŭ ol la nesto estas kompletigita. La ovoj eloviĝas je intervaloj kaj ambaŭ gepatroj zorgas pri la idoj. La birdidoj estas nutrataj per tiaj manĝaĵoj kiel ranoj kaj akridoj. La idoj forlasas la neston kiam ili estas ĉirkaŭ dek sep tagojn aĝaj, kelkfoje kiam ili estas parte plenkreskaj kaj ankoraŭ ne kapablaj flugi.

Statuso
La kuprovosta centropo havas tre vastan teritorion kaj kvankam la populacio ne estas kvantigita, ĝi estas ofta en iuj partoj de la teritorio. La populacia tendenco ŝajnas stabila. Pro ĉi tiuj kialoj, la IUCN listigis ĝian konservan statuson kiel "Malplej Zorgiga".

 Referencoj 

 Eksteraj ligiloj 

 Kuprovosta centropo - Speciteksto en The Atlas of Southern African Birds.

Kategorio:Kukoloformaj
Kategorio:Kukoledoj
Kategorio:Birdoj de Afriko